Kamaz-kuorma-autoja Moskovassa.
**KamAZ** (ven. Камаз - **Кам**ский **а**втомобильный **з**авод, *Kamski avtomobilnyi zavod*, suom. Kaman autotehdas) on Venäjän suurin kuorma-autovalmistaja. Yhtymän pääkonttori ja tehdas sijaitsee Naberežnyje Tšelnyssä Tatarstanissa. Kaikkiaan konserniin kuuluu 150 toimipistettä, joista 12 on suurta autojen kokoonpanotehdasta. Kokoonpanotiloja on Venäjän ohella Vietnamissa, Iranissa, Intiassa, Kazakstanissa ja Pakistanissa. Konsernissa on töissä 59 000 henkeä.

RIA Ratingin sadan venäläisen suuryritysten vuoden 2014 vertailussa KamAZ sijoittui markkina-arvoltaan 71. sijalle. Yhtiön arvoksi arvioitiin 36,4 miljardia ruplaa vuoden 2013 lopussa (+38,3 % edellisvuoteen).

KamAZ valmistaa myös dieselmoottoreita ja linja-autoja.

KamAZilla on voitettu Dakar-rallin kuorma-autoluokan useita kertoja.
Cummins -moottori (US), aikaisemmilla säännöillä saksalais-sveitsiläinen Liebherr. Vaihdelaatikko on valinnaisesti joko saksalainen ZF tai amerikkalainen Allison automaatti, jakolaatikon valmistaja on itävaltalainen Magna-Steyr, kardaanit ovat Turkista, akselit Suomesta (SISU). Wabco jarrujärjestelmä Belgiasta, Riege iskunvaimennus alankomaista, ranskalaiset Michelin renkaat ja uusimpiin malleihin ohjaamon valmistaa Mercedes-Benz etc. Runkopalkit lienevät kuitenkin Venäjältä.

Historiaa
---------

KamAZ perustettiin vuonna 1969 Neuvostoliiton kommunistisen puolueen päätöksellä raskaiden kuorma-autojen valmistamiseksi. KamAZin tuotantolaitos on Kamajoen autotehdas. Ensimmäinen kuorma-auto valmistui 16. helmikuuta 1976.

KamAZ muutettiin osakeyhtiöksi vuonna 1990. Huhtikuussa Rostehnologii osti 37,8 prosentin yhtiöstä. Vuonna 2010 nykyään Rostehiksi nimetyn konsernin osakeomistus kohosi 49,9 prosenttiin. Rosteh hallitsee autotehdasomistuksiaan holdingyhtiönsä RT-Avto:n välityksellä.

KamAZit ovat tunnettuja yksinkertaisesta ja vankasta rakenteestaan. KamAZeja on viety paljon Itä-Euroopan maihin, Kiinaan ja Pohjois-Afrikkaan.

Mallit
------

### Kuorma-autot

Kamaz vuoden 2004 Dakar-rallin viimeisellä etapilla.
* KAMAZ 6520, 6x4 lava-auto & 6x4 kuorma-auto
* KAMAZ 6540, 8x4 lava-auto & 8x4 Kuorma-auto
* KAMAZ 6522, 6x6 lava-auto & 6x6 kuorma-auto
* KAMAZ 55111, 6x4 lava-auto & 6x4 kuorma-auto
* KAMAZ 65115, 6x4 lava-auto & 6x4 kuorma-auto
* KAMAZ 65111, 6x6 lava-auto
* KAMAZ 53605, 4x2 lava-auto
* KAMAZ 43253, 4x2 kuorma-auto
* KAMAZ 43118, 6x6 kuorma-auto
* KAMAZ 43114, 6x6 kuorma-auto
* KAMAZ 65117, 6x4 kuorma-auto
* KAMAZ 53215, 6x4 kuorma-auto
* KAMAZ 4326, 4x4 kuorma-auto
* KAMAZ 4326-9, 4x4 Dakar-ralliin suunniteltu kuorma-auto
* KAMAZ 4911 Extreme, 4x4 kilpa-ajoon suunniteltu kuorma-auto
* KAMAZ 4308, 4x2 kuorma-auto
* KAMAZ 53205, 6x4 kuorma-auto
* KAMAZ 53229, 6x4 kuorma-auto
* KAMAZ 53228, 6x4 kuorma-auto
* KAMAZ 54115, 6x4 kuorma-auto
* KAMAZ 5460, 4x2 kuorma-auto
* KAMAZ 65116, 6x4 kuorma-auto
* KAMAZ 6460, 6x4 kuorma-auto
* KAMAZ 6560, 8x8 kuorma-auto
* KAMAZ 44108, 6x6 kuorma-auto
* KAMAZ 65225, 6x6 kuorma-auto
* KAMAZ 65226, 6x6 kuorma-auto
* KAMAZ 65228, 6x6 kuorma-auto

### Muut ajoneuvot

* KAMAZ 4310
* KAMAZ 43269 Vystrel (BPM-97), panssariauto
* KAMAZ Barhan, nelivetoinen maastoauton prototyyppi

Lähteet
-------

1. 1 2 3  KamAZ valtionkorporaatio Rosteh, rostec.ru.  Arkistoitu 22.7.2014. Viitattu 17.8.2014. (englanniksi)
2. 1 2  RT-Avto valtionkorporaatio Rosteh, rostec.ru.  Arkistoitu 4.7.2014. Viitattu 17.8.2014. (englanniksi)
3. ↑  TOP-100 krupneiših po kapitalizatsii kompanii Rossii - 2014 (Venäjän TOP-100 pääomitukseltaan suurimmat yritykset 2014) riarating.ru. Viitattu 17.8.2014. (englanniksi)

Aiheesta muualla
----------------

* KamAZin viralliset sivut (englanniksi, venäjäksi)

CommonsCommons
Wikimedia Commonsissa on kuvia tai muita tiedostoja aiheesta **Kamaz**.